

# **ประกาศองค์การบริหารส่วนตำบลดุสิต**

**เรื่อง รับสมัครสอบแข่งขันเพื่อจ้างบุคคลเป็นพนักงานจ้าง**

\* \* \* \* \* \* \* \* \* \* \* \* \* \* \* \* \* \* \* \* \* \* \*

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง หมวด 4 ข้อ 18,19,20 และ 23 องค์การบริหารส่วนตำบลดุสิต จึงประกาศรับสมัครสอบแข่งขันเพื่อจ้างบุคคลเป็นพนักงานจ้าง ซึ่งมีรายละเอียดดังต่อไปนี้

1. **ประเภทและตำแหน่งที่รับสมัคร**

**พนักงานจ้างทั่วไป**

1. ตำแหน่ง พนักงานผลิตน้ำประปา จำนวน 1 อัตรา (สังกัดส่วนโยธา)

2. ตำแหน่งพนักงานจดมาตรวัดน้ำ จำนวน 2 อัตรา (สังกัดส่วนโยธา)

**2. คุณสมบัติและคุณลักษณะต้องห้ามของผู้มีสิทธิสมัครเพื่อการสรรหาและเลือกสรร**

**2.1 คุณสมบัติทั่วไป**

1) มีสัญชาติไทย

2) มีอายุไม่ต่ำกว่า 18 ปี บริบูรณ์และไม่เกิน 60 ปี

3) ไม่เป็นบุคคลล้มละลาย

4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล

4.1 โรคเรื้อนในระยะติดต่อหรือในระยะที่ปรากฏอาการที่น่ารังเกียจแก่

สังคม

4.2 วัณโรคในระยะอันตราย

4.3 โรคเท้าช้างในระยะที่ปรากฎอาการเป็นที่รังเกียจแก่สังคม

4.4 โรคยาเสพติดให้โทษ

4.5 โรคพิษสุราเรื้อรัง

5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

6) ไม่เป็นผู้ดำรงตำแหน่งผู้บริหารท้องถิ่นหรือคณะผู้บริหารท้องถิ่นหรือสมาชิก

สภาท้องถิ่น

7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**2.2. คุณสมบัติเฉพาะตำแหน่ง**

รายละเอียดคุณสมบัติเฉพาะตำแหน่ง หน้าที่ความรับผิดชอบของตำแหน่ง ลักษณะงานที่ปฏิบัติ ความรู้ความสามารถที่ต้องการ (แนบท้ายผนวก ก.)

**3. การรับสมัครสอบ**

ผู้ประสงค์จะสมัครสอบแข่งขันสามารถติดต่อขอใบสมัครและยื่นใบสมัครพร้อมหลักฐานประกอบการ **สมัครด้วยตนเอง ตั้งแต่วันที่ 7 – 15 เดือน ตุลาคม พ.ศ. 2556**

**เวลา 08.30 – 16.30 น. ณ องค์การบริหารส่วนตำบลดุสิต ตามวันและเวลาราชการ**

**4. เอกสารและหลักฐานที่จะต้องนำมายื่นพร้อมใบสมัคร**

4.1 ผู้สมัครจะต้องยื่นใบสมัครสอบด้วยตนเอง โดยกรอกรายละเอียดในใบสมัคร ให้ถูกต้องและครบถ้วน พร้อมทั้งนำเอกสารฉบับจริงและรับรองสำเนาถูกต้อง อย่างละ 1 ชุด มายื่นในวันรับสมัครสอบ ดังต่อไปนี้

1. สำเนาวุฒิการศึกษา หรือหนังสือรับรอง และระเบียนผลการเรียน
2. รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว หรือ ¾ ซม. ถ่ายครั้งเดียวกันไม่เกิน 1 ปี จำนวน 3 รูป และให้เขียนชื่อ – สกุล ตำแหน่งที่สมัครสอบไว้ด้านหลังรูปถ่ายทุกรูป
3. สำเนาทะเบียนบ้าน
4. สำเนาประจำตัวประชาชน
5. ใบรับรองแพทย์ ที่แสดงว่าไม่เป็นโรคที่ต้องห้ามตามประกาศที่คณะกรรมการพนักงานส่วนตำบลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย
6. เอกสารการเปลี่ยนชื่อ สกุล (ถ้ามี)

4.2 ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นเอกสารหลักฐาน ตามวัน เวลา และสถานที่ที่กำหนด

หากยื่น ไม่ครบถ้วน จะถือว่าเป็นผู้ขาดคุณสมบัติในการสมัครสอบ และหากมีกรณีการปลอมเอกสารที่ใช้ในการสมัครสอบจะถูกดำเนินคดีตามกฎหมาย

หากตรวจสอบภายหลังพบว่าผู้สมัครสอบรายใดมีคุณสมบัติไม่ครบถ้วนตามที่กำหนด คณะกรรมการการสอบแข่งขันจุถือว่าเป็นผู้ขาดคุณสมบัติในการสมัครสอบหรือถูกยกเลิกการขึ้นบัญชีผู้สอบแข่งขันได้และไม่มีสิทธิ์ได้รับการบรรจุแต่งตั้งให้ดำรงตำแหน่งใดๆ

1. **ค่าธรรมเนียมในการสมัครสอบ**

ผู้สมัครสอบเสียค่าธรรมเนียมสำหรับตำแหน่งที่สมัคร ดังนี้

* ผู้สมัครสอบพนักงานจ้างทั่วไป อัตราค่าธรรมเนียม 50 บาท

โดยชำระเงินพร้อมกับยื่นใบสมัคร ค่าธรรมเนียมสอบจะไม่จ่ายคืนไม่ว่ากรณีใดๆ เว้นแต่มีการยกเลิกการสอบครั้งนั้นทั้งหมด เนื่องจากมีการทุจริต หรือส่อไปในทางทุจริต ให้จ่ายคืนค่าธรรมเนียมสอบให้กับผู้สมัครสอบที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้

**7. การประกาศรายชื่อผู้มีสิทธิเข้าสอบแข่งขัน วัน เวลา สถานที่สอบแข่งขัน ดังนี้**

7.1 การประกาศรายชื่อผู้มีสิทธิเข้าสอบแข่งขันจะประกาศให้ทราบ ณ ที่ทำการ

องค์การบริหารส่วนตำบลดุสิต **ในวันที่ 17 เดือน ตุลาคม พ.ศ. 2556**

7.2 ประกาศวัน เวลา สถานที่สอบ **ในวันที่ 17 เดือน ตุลาคม พ.ศ. 2556**

**ณ ที่ทำการองค์การบริหารส่วนตำบลดุสิต**

7.3 ประกาศรายชื่อผู้สอบผ่านเกณฑ์และขึ้นบัญชีเป็นพนักงานจ้างทั่วไปขององค์การบริหารส่วนตำบลดุสิต **ภายในวันที่ 25 เดือน ตุลาคม พ.ศ. 2556** และรายงานตัว **ในวันที่ 30** **เดือน ตุลาคม พ.ศ. 2556 เวลา 09.00 น**  ณ องค์การบริหารส่วนตำบลดุสิต

**8. หลักสูตรและวิธีการสอบแข่งขัน โดยการสอบสัมภาษณ์ (คะแนนเต็ม 100 คะแนน)**

- ความรู้ความสามารถทั่วไป

- ความรู้ความสามารถที่ใช้เฉพาะตำแหน่ง

- ความเหมาะสมกับตำแหน่ง

**9. เกณฑ์การตัดสิน**

การตัดสินว่าผู้ใดเป็นผู้สอบแข่งขันได้ให้ถือตามเกณฑ์ว่าต้องเป็นผู้สอบได้คะแนนในลำดับที่สูงที่สุดแต่ต้องไม่ต่ำกว่าร้อยละหกสิบของคะแนนทั้งหมด

**10. การขึ้นบัญชีผู้สอบแข่งขันได้**

10.1 การขึ้นบัญชีผู้สอบแข่งขันได้ จะเรียงตามลำดับที่จากผู้สอบได้คะแนนรวมสูงสุดลงมาตามลำดับ ในกรณีผู้สอบได้คะแนนรวมเท่ากันให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า

10.2 บัญชีผู้สอบแข่งขันได้จะใช้เพื่อการจ้าง เป็นระยะเวลา 1 ปี นับแต่วันขึ้นบัญชี

**11. การจ้าง**

11.1 ผู้สอบแข่งขันได้ จะได้รับการจ้างตามลำดับที่ในบัญชีผู้สอบแข่งขันได้ ในแต่ละตำแหน่งว่างขององค์การบริหารส่วนตำบลดุสิต ทั้งนี้โดยความเห็นชอบของคณะกรรมการพนักงานส่วนตำบลจังหวัดนครศรีธรรมราช

11.2 องค์การบริหารส่วนตำบลดุสิต ดำเนินการสอบแข่งขันเพื่อเป็นพนักงานจ้างในรูปของคณะกรรมการ และดำเนินการสอบแข่งขันโดยยึดหลัก “คุณธรรม” เพื่อให้เกิดความเป็นธรรมเสมอภาคเป็นสำคัญ

จึงประกาศมาเพื่อทราบโดยทั่วกัน

ประกาศ ณ วันที่ กันยายน 2556

(นายสมยศ รักษาวงศ์)

นายกองค์การบริหารส่วนตำบลดุสิต

**ผนวก ก**

**คุณสมบัติเฉพาะตำแหน่ง**

**แนบท้ายประกาศองค์การบริหารส่วนตำบลดุสิต**

**เรื่อง รับสมัครสอบแข่งขันเพื่อจ้างบุคคลเป็นพนักงานจ้าง**

**ลงวันที่ เดือน กันยายน 2556**

|  |  |  |
| --- | --- | --- |
| **0** | **0** | **1** |

**ชื่อตำแหน่ง พนักงานผลิตน้ำประปา รหัสตำแหน่ง**

**คุณสมบัติเฉพาะตำแหน่ง**

มีความรู้ความสามารถเหมาะสมในการปฏิบัติหน้าที่

**ลักษณะงานที่ปฏิบัติ**

ควบคุมดูแล รักษา ซ่อมแซม บำรุง กิจการประปาภายในตำบล และปฏิบัติหน้าที่อื่นที่เกี่ยวข้อง

**ความรู้ความสามารถที่ต้องการ**

1. มีความรู้ความเข้าใจเกี่ยวกับกิจการประปาอย่างเหมาะสมแก่การปฏิบัติงานในหน้าที่

2. มีความรู้ความเข้าใจในพระราชบัญญัติสภาตำบลและองค์การบริหารส่วนตำบล และกฎหมาย ระเบียบข้อบังคับอื่นที่ใช้ในการปฏิบัติหน้าที่

3. มีความรู้ความสามารถในการปฏิบัติงานด้านธุรการและงานสารบัญอย่างเหมาะสมแก่การปฏิบัติหน้าที่

4.มีความรู้ความสามารถในการใช้ภาษาอย่างเหมาะสมแก่การปฏิบัติหน้าที่

5. มีความสามารถในการปฏิบัติหน้าที่ด้วยความละเอียด รอบคอบ และแม่นยำ

**อัตราเงินเดือน**

ได้รับอัตราเงินเดือน 5,340.- บาท

|  |  |  |
| --- | --- | --- |
| **0** | **0** | **2** |

**ชื่อตำแหน่ง พนักงานจดมาตรวัดน้ำ รหัสตำแหน่ง**

**คุณสมบัติเฉพาะตำแหน่ง**

ได้รับประกาศนียบัตร ม.ศ.3 /ม.3 หรือเทียบเท่า และมีความรู้ความสามารถในการปฏิบัติหน้าที่

**ลักษณะงานที่ปฏิบัติ**

ปฏิบัติหน้าที่เกี่ยวกับจดเลขมาตรวัดน้ำและคำนวณปริมาตรน้ำ จากมาตรวัดน้ำของผู้ใช้น้ำและปฏิบัติงานอื่นที่เกี่ยวข้อง หรือตามที่ผู้บังคับบัญชามอบหมาย

**ความรู้ความสามารถที่ต้องการ**

1. มีความรู้ความเข้าใจเกี่ยวกับกิจการประปาและการจดมาตรวัดน้ำอย่างเหมาะสมแก่การปฏิบัติงานในหน้าที่

2. มีความรู้ความเข้าใจในพระราชบัญญัติสภาตำบลและองค์การบริหารส่วนตำบล และกฎหมาย ระเบียบข้อบังคับอื่นที่ใช้ในการปฏิบัติหน้าที่

3. มีความรู้ความสามารถในการปฏิบัติงานด้านธุรการและงานสารบัญอย่างเหมาะสมแก่การปฏิบัติหน้าที่

4.มีความรู้ความสามารถในการใช้ภาษาอย่างเหมาะสมแก่การปฏิบัติหน้าที่

5. มีความสามารถในการปฏิบัติหน้าที่ด้วยความละเอียด รอบคอบ และแม่นยำ

**อัตราเงินเดือน**

ได้รับอัตราเงินเดือน 5,340.- บาท